CELEX: 62014TB0171
Language: sk
Date: 2014-11-26 00:00:00
Title: Vec T-171/14: Uznesenie Všeobecného súdu z  26. novembra 2014 – Léon Van Parys/Komisia ( „Žaloba o neplatnosť — Colná únia — List Komisie informujúci o zachovaní prerušenia lehoty pre spracovanie žiadosti o odpustenie cla — Žiadosť o vydanie deklaratórneho rozhodnutia — Nedostatok právomoci Všeobecného súdu — Nedostatok záujmu na konaní — Zjavná neprípustnosť“ )

16.2.2015   
            
            
               SK
            
            
               Úradný vestník Európskej únie
            
            
               C 56/19
            
         Uznesenie Všeobecného súdu z 26. novembra 2014 – Léon Van Parys/Komisia
   (Vec T-171/14) (1)
   
   ((„Žaloba o neplatnosť - Colná únia - List Komisie informujúci o zachovaní prerušenia lehoty pre spracovanie žiadosti o odpustenie cla - Žiadosť o vydanie deklaratórneho rozhodnutia - Nedostatok právomoci Všeobecného súdu - Nedostatok záujmu na konaní - Zjavná neprípustnosť“))
   (2015/C 056/26)
   Jazyk konania: holandčina
   
      Účastníci konania
   
   
      Žalobkyňa: Firma Léon Van Parys (Antverpy, Belgicko) (v zastúpení: P. Vlaemminck, B. Van Vooren a R. Verbeke, advokáti)
   
      Žalovaná: Európska komisia (v zastúpení: A. Caeiros, B.-R. Killmann a M. van Beek, splnomocnení zástupcovia)
   
      Predmet veci
   
   Na jednej strane návrh na zrušenie listu Komisie z 24. januára 2014, ktorým Komisia informuje žalobkyňu o zachovaní prerušenia lehoty pre spracovanie žiadosti o odpustenie cla upravenej v článku 907 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3), a na druhej strane žiadosť o vydanie deklaratórneho rozhodnutia, ktorým sa určí, že článok 909 nariadenia č. 2454/93 po vydaní rozsudku z 19. marca 2013, Firma Van Parys/Komisia (T-324/10, Zb., EU:T:2013:136) vyvolal účinky voči žalobkyni
   
      Výrok
   
   
               1.
            
            
               Žaloba sa zamieta.
            
         
               2.
            
            
               Firma Léon Van Parys znáša vlastné trovy konania, ako aj trovy konania, ktoré vynaložila Európska komisia.
            
         
      (1)  Ú. v. EÚ C 151, 19.5.2014.